ИЗВЕШТАЈ

од самоевалуација на ООУ „ Д-р Трифун Пановски“ Битола  период  ___________година 

Врз основа на Законот за основното образование(„Службен весник на РСМ“ бр. 161 од 05.08.2019 година) Општинското основно училиште „Д-р. Трифун Пановски“ Битола изврши самоевалуација на работата на училиштето за период  од 2024 до 2026 година. 
За таа цел, на предлог на директорот на училиштето, Училишниот одбор на својата седница одржана на____________ година формираше комисија за спроведување на самоевалуацијата во следниот состав:
1. Лидија Поповска
1. Слободан Ристевски
1. Теодора Трифуновска
1. Ирена Николовска
1. [bookmark: _GoBack]Атанас Христов 

Самоевалуацијата беше спроведена во периодот мај-јуни 2026 година. За нејзино успешно спроведување, Комисијата обезбеди активно учество на целиот воспитно-образовен кадар во процесот, со тоа што беа формирани 4 тима за 4 клучни подрачја во чии рамки се вршеше самоевалуацијата, односно:
	Подрачје 
	Членови на тимот 

	1. Планирање, настава и учење
	1. Милена Дестановиќ- координатор
1. Тања Николовска
1. Весна Талевска
1. Цветанка Љамчевска


	2. Постигања на учениците 
	1.  Теодора Трифуновска- координатор
1. Мери Атанасовска
1. Ленче Илиевска
1. Марија Цветановска


	3. Училишна клима и односи во училиштето
	1. Ирена Николовска- координатор
1. Васка Белокозовска
1. Валентина Стефановски
1. Емилија Николовска


	4. Управување и раководење 
	1.  Слободан Ристевски- координатор
1. Лидија Поповска
1. Гордана Котевски
1. Лидија Чавдаровска




Тимовите спроведоа анкети, интервјуа, извршија увид во потребната документација и изворите, врз основа на што ги обезбедија сите потребни податоци и материјали, според кои дадоа описи на постигнатоста на индикаторите во рамките на своето подрачје. Секој тим за своето подрачје направи опис/резиме на подрачјето, ги издвои силните и слабите страни и предложи приоритети, врз основа на кои понатаму ќе се темели изготвувањето/реализацијата на Развојната програма на училиштето.
По завршената работа, секој тим ја достави целосната документација од самоевалуацијата до Комисијата, која повторно ги разгледа сите документи и ги оформи во една целина.
Со цел да се обезбеди транспарентност на процесот, на седницата на Наставничкиот совет одржана на 29.06.2026 година секој тим ги образложи резултатите од својата работа, силните и слабите страни, како и предложените приоритети. Наставничкиот совет воедно дискутираше и се договараше во однос на тоа кои приоритети треба да бидат клучни за изготвување/реализација на стратешките и развојните цели во Развојната програма на училиштето.
Во овој извештај ќе го презентираме описот/ резимето, силните страни, слабите страни и приоритетите во однос на секое подрачје.

	Подрачје 1: Планирање, настава и учење

	Опис/резиме на подрачјето 
Ова подрачје е сржта на воспитно-образовниот процес во основното училиште. Тоа го опфаќа целиот циклус – од подготовката на наставниците, преку непосредната реализација на часот, па сѐ до крајниот резултат, односно стекнатите знаења и напредокот на учениците. Неговата главна цел е да обезбеди квалитетна, инклузивна и современа настава прилагодена на возраста и развојните потреби на учениците во основното образование.
Подрачјето се дефинира преку три клучни столба:
Планирање на наставата: Подготовка на годишни, тематски и дневни планирања кои се целосно усогласени со наставните програми на Бирото за развој на образованието (БРО). Наставниците јасно ги дефинираат целите и очекуваните исходи, притоа планирајќи соодветни наставни средства, ИКТ-алатки и форми на диференцирана настава за ученици со различни интелектуални и развојни капацитети (напреднати ученици и ученици со ПОП).
Реализација на наставата: Примена на современи, интерактивни и флексибилни методи на поучување кои го ставаат ученикот во центарот на вниманието. Наставата се карактеризира со јасна структура на часот, поттикнување на критичко размислување, истражување, креативност и тимска работа. Се негува позитивна, стимулативна и безбедна клима за учење, каде се почитуваат правата и различностите на сите ученици.
Следење, оценување и учење: Континуирано и објективно следење на постигнувањата на учениците преку формативно (описно) и сумативно (бројчано) оценување. Наставниците редовно даваат јасна и конструктивна повратна информација која им помага на учениците да ги согледаат своите напредоци и слабости. Се поттикнува самооценување кај учениците и се развиваат нивните навики за доживотно учење.


	Силни страни
Усогласено планирање: Наставните планови (годишни, тематски, дневни) се изработуваат навремено и се целосно усогласени со националните наставни програми на БРО.
Јасно дефинирани цели: Наставниците јасно ги истакнуваат целите и очекуваните исходи на почетокот на секој наставен час.
Интерактивни методи: Редовно се применуваат современи методи кои го ставаат ученикот во центарот на вниманието (групна работа, квизови, истражувања).
Формативно оценување: Се применува континуирано следење на напредокот на учениците со јасна и навремена повратна информација (описно оценување во одделенска настава).
Инклузивна клима: Успешно се интегрираат учениците со посебни образовни потреби преку изработка и имплементација на Индивидуални образовни планови (ИОП).
Дигитална подготвеност: Наставниот кадар редовно користи ИКТ-алатки, паметни табли и дигитални материјали за да ја направи наставата поинтересна.



	Слаби страни
Слаба посета на дополнителна/додатна настава: Слаба мотивираност на учениците за редовно посетување на часовите за дополнителна и додатна настава.
Приоритет на фактографско знаење: Сѐ уште е присутно учењето на памет (репродуцирање факти) наспроти развивањето на критичко размислување и практична примена на знаењето.
Пасивност кај дел од учениците: Одреден процент од учениците покажуваат незаинтересираност и пасивност за време на наставниот процес.
Пасивност на учениците при планирање на воннаставните активности: Недоволна вклученост на учениците во планирањето на воннаставните активности.
Формална МИО соработка: Недоволна реализација на континуирани и непосредни активности за Меѓуетничка интеграција во образованието (МИО) со училишта од друг наставен јазик


	Приоритети
Модернизација на дополнителната и додатната настава: Промена на концептот на овие часови преку воведување забавни квизови, натпревари и проектни активности, со цел да се зголеми мотивираноста и посетеноста кај учениците.
Фокус на критичко размислување: Поголема примена на техники од програмата „Читање и пишување до критичко размислување“ како што се: венски дијаграм, бура на идеи, коцка и ментални мапи.
Интегрирање на ученичкиот глас: Воведување предвремени анкети за учениците со цел креирање на планирањето за воннаставните активности според нивните реални интереси.
Зајакнување на МИО соработката: Реализација на редовни заеднички активности во живо (спорт, еко-акции, работилници) со партнер-училишта од друг наставен јазик.






	Подрачје 2: Постигања на учениците

	Опис/резиме
.• Следење на постигнувањата на учениците од различен пол и јазик на наставата според наставни предмети и според квалификациски периоди
•  Резултати од екстерни тестирања
• Идентификување и поддршка на учениците со тешкотии во учењето, на надарените ученици и на учениците со попреченост
• Редовност во наставата
• Советување родители/старатели и ученици
• Подобрување на постигнувањата на учениците преку редовната и дополнителната настава Известување на родителите/старателите за
постигнувањата на учениците.
Од погоре изложеното може да се заклучи дека општиот успех на учениците е доста висок и има тенденција да се задржува од една до друга учебна година без значајно статистичко намалување, исто така и по одделни наставни предмети имаме генерално висок успех. Според добиените резултати може да се заклучи дека  оценувањето е континуиран процес во текот на целата година, учениците и родителите сметаат дека
оценувањето е реално и соодветно на постигањата на учениците, оценувањето е транспаренто и учениците и родителите навремено се информираат и се во тек со постигањата на нивните деца, но малку се зема во предвид мислење на учениците за нивниот сопствен напредок, како и забелешките на родителите во врска со вреднувањето на постигањата на учениците и подобрување на квалитетот на наставата. Училиштето има
развиен систем и политика за идентификација и поддршка на учениците кои имаат потешкотии во учењето, како и испраќање на учениците во соодветни институции, каде може да добијат помош од логопед, психолог, а истото се решава во соработка со родителите. Исто така за надарените ученици постојат идентификациони листи за првично препозанвање. Со овие ученици се работи преку повеќе форми на настава на пример додатна настава, слободни ученички активности, ангажирање во натпревари и сл. Бројот на изостаноци е голем, најчесто поради ученици кои се отселуваат во странство без преведница, мал дел на ученици континуирано не посетуваат настава.Родителите и учениците кои исполнуваат еден од трите услови ( нередовно посетување на настава, слаб училишен успех или несоодветно однесување во училиште) редовно се повикуваат на советување и се јавуваат на добиената покана. Релативно е мал бројот на ученици кои посетуваат дополнителна и додатна настава.


	Силни страни
 Советувањето на родители влијае на подобрување на успехот на учениците, бројот на родители и ученици кои исполнуваат услов да бидат повикани на советување поради слаб училишен успех се намалува.

 Училиштето има добра пракса за пофалување на постигнатиот успех на учениците , пропишана со Правилник за награди и пофалби на ученици .


	Слаби страни
Мал број на ученици посетуваат дополнителна и додатна настава

Еден дел од учениците нередовно посетуваат настава, што резултира со голем број неоправдани изостаноци







	Приоритети

1. Да се подобри посетеноста на дополнителната и додатната настава
2. Подобрување на редовноста на учениците






	Подрачје 3: Училишна клима и односи во училиштето

	Опис/резиме

Училиштето создава позитивна, безбедна и инклузивна средина; вредности како почит, толеранција и соработка се негуваат; односи меѓу наставници и ученици се базираат на разбирање и поддршка; активна соработка со родители и заедница; стручна служба обезбедува поддршка.


	Силни страни
Професионален, посветен и одговорен наставен кадар.
Позитивна училишна клима и добри меѓучовечки односи.
Високо ниво на соработка помеѓу наставниците, родителите и учениците.
Добра комуникација и навремено информирање.
Поддршка од стручната служба и раководниот тим.
Индивидуален пристап кон учениците поради помали паралелки
Безбедна и пријатна средина за учење и развој.
Континуирано реновирање и подобрување на условите во училиштето.
Активно учество на учениците во училишни активности и проекти.
Позитивен однос и доверба меѓу сите учесници во воспитно-образовниот процес.



	Слаби стран
Недоволно уреден училишен двор и спортски терени.
Недостаток на современа спортска сала и дополнителни спортски содржини.
Недостаток на организиран училишен оброк.
Потреба од поголема транспарентност во следењето и оценувањето кај одредени наставни предмети


	Приоритети
Да се изработи план за реконструкција и модернизација на училишниот двор, спортските терени и спортската инфраструктура.
Да се поттикне поголема вклученост на родителите во училишниот живот преку работилници, трибини и заеднички активности.
Да се разгледа можноста за воведување организиран училишен оброк или подобрување на условите за исхрана на учениците.
Да се продолжи со професионалниот развој на наставниот кадар преку обуки, семинари и размена на добри практики.






	Подрачје 4: Управување и раководење

	Опис/резиме
Раководниот орган има јасна визија за работата на училиштето. Има партнерски однос, соработува и раководи со: наставниот кадар, стручните органи и тела, локалната средина, локалната самоуправа, владини и невладини организации.
Од програмата за работа на директорот се согледува транспаретноста на работата на директорот и фунционирањето на училиштето, јасно дефинирани цели и задачи на работењето на директорот во секторот на раководење со материјално-техничките средства, финансиските и други средства со кои располага училиштето, како и со раководењето на човечките ресурси и јасно дефинирана политика во поглед на соработката со родителите, како и со локалната самоуправа и заедница.
Целите на училиштето се во согласност со образовната политика преку инкорпорација на Законот за основно образование, Статутот на ОУ и останатите подзаконски акти кои ги носи МОН. Наставниците секогаш се навремено известени за одржување на состаноците на Наставничкиот совет преку соопштенија на огласна табла, на кои однапред е утврден дневниот ред на состаноците. Со овие состаноци раководи директорот на училиштето.
Советот на родители е составен од родители на ученици од I до IX одделение. Тој е активен учесник во креирање на политиката на училиштето.
Училиштето е отворено за разновидни инцијативи покренати од: воспитно образовниот кадар, учениците, родителите и локалната средина, а се во соглсност со законските прописи и сите други видови на планирања во училиштето.
Во училиштето постои план за развој. Во него се опишани целите кои се јасни и во склад со мисијата, визијата и вредностите на училиштето.
Во Годишната програма за работа на училиштето е дефинирано јасно јазичната и уписната политика на училиштето. Во неа дефинирана е соработката со родителите и локалната средина преку учество на спортски натпревари, саеми, претстави, посети на предучилишни установи , предавања, дебати и сл. како и соработка на училиштето со основни и средни училишта во градот и надвор од него.
Училиштето редовно изработува проекти со истите аплицира и со добиените средства врши подобрување и осовременување на инфраструктурата во училиштето имајќи ги во предвид зацртаните приоритети.


	Силни страни
Наставниците се информирани за резултатите што треба да се постигнат со Развојната програма на училиштето и динамиката за реализирање.
Во училиштето се практикува соработка помеѓу раководството, воспитно-образовниот кадар, учениците и родителите  при донесувањето одлуки.
Наставниците учествуваат во интерни и екстерни обуки и професионално се усовршуваат.
Директорот и стручните соработници континуирано ја следат реализацијата на наставата и добиваат конструктивна повратна информација.
Училиштето  поддржува и оддава признанија за квалитетното работење на наставниците и учениците.
Финанасиското работење на училиштето е транспарентно за наставниот кадар, УО, родителите, како и за другите засегнати страни.
Училиштето ги поттикнува родителите активно да се вклучат во различните активности во училиштето .
Училишниот одбор транспаренто ги објавува сите донесени одлуки.
Родителите се задоволни од работата на наставниот кадар во училиштето кој е квалитетен и компетентен.


	Слаби страни
Училиштето го обезбедува потребниот потрошен материјал за реализација на наставните и воннаставните активности според финансиските можности, но недоволно бидејќи секогаш може повеќе и подобро.
Потреба од инфрастурни зафати како реновирање на кров, фасада, спортско игралиште, училишниот двор, спортска сала како и подобрување на условите за работа во кабинетите.

	Приоритети
За да се обезбеди квалитетно образование во чекор со современите тенденции, неопходно е континуирано да се вложува во развојот на училишната инфраструктура за создавање  привлечна и поттикнувачка училишна клима. 
Поради тоа, главни приоритети на училиштето се крупните инфраструктурни проекти, меѓу кои:
санација на кровната конструкција и фасадата; поставување на фотоволтаици за енергетска ефикасност; изградба на спортска сала; уредување на спортските терени и училишниот двор; опремување и осовременување на кабинетите.
 Училиштето континуирано презема активности и проекти кои придонесуваат за унапредување на условите за учење и работа.





Предлог-мерки за подобрување на квалитетот на работата на училиштето

· Подобрување на посетеноста на дополнителната и додатната настава преку модернизација на содржините (квизови, натпревари, проектни активности).
· Поголема примена на техники за развивање критичко размислување наместо учење напамет.
· Подобрување на редовноста на учениците преку навремено известување на родителите и надлежните институции;
· Преземање на инфраструктурни зафати – санација на кров и фасада, поставување фотоволтаици, изградба на спортска сала и осовременување на кабинетите.
· Континуиран професионален развој на наставниот кадар преку обуки, семинари и размена на добри практики.


Комисија за спроведување на СЕУ:
1. Лидија Поповска
2. Слободан Ристевски
3. Теодора Трифуновска
4. Ирена Николовска
5. Атанас Христов


